Document ID: 31993R1379

KOMISSION ASETUS (ETY) N:o 1379/93,
annettu 7 päivänä toukokuuta 1993,
yksityiskohtaisista säännöistä neuvoston asetuksen (ETY) N:o 1765/92 soveltamisesta 7 artiklassa tarkoitetun pellonpoiston osalta annetun asetuksen (ETY) N:o 2293/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tukijärjestelmästä tiettyjen peltokasvien tuottajia koskevan tukijärjestelmän käyttöön ottamisesta 30 päivänä kesäkuuta 1992 annetun neuvoston asetuksen (ETY) N:o 1765/92 (), sellaisena kuin se on viimeksi muutettuna asetuksella (ETY) N:o 364/93 (), ja erityisesti sen 12 artiklan,
sekä katsoo, että
oikeus korvaukseen asetuksen (ETY) N:o 1765/92 2 artiklan 5 kohdassa tarkoitetun yleisen järjestelmän nojalla on riippuvainen asianomaisen tuottajan velvoitteesta poistaa tuotannosta osa viljelyalastaan; yksityiskohtaiset soveltamissäännöt vahvistetaan komission asetuksessa (ETY) N:o 2293/92 (),
tietyillä yhteisön alueilla maalohkot on palstoitettu kaventamalla lohkoja; tietyillä tiloilla on välttämätöntä, että näitä lohkoja voidaan myös käyttää pellonpoisto velvoitteen osana,
tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä joulukuun 23 päivänä 1992 annetussa komission asetuksessa (ETY) N:o 3887/92 () säädetään sovellettavista seuraamuksista erityisesti virheellisten pellonpoistoilmoitusten osalta; asetuksen (ETY) N:o 2293/92 vastaavat säännökset olisi mukautettava,
Portugalia koskevista viljan ja riisin yhteisen markkinajärjestelyn siirtymäsäännöksistä 11 päivänä joulukuuta 1990 annetussa neuvoston asetuksessa (ETY) N:o 3653/90 (), sellaisena kuin se on viimeksi muutettuna asetuksella (ETY) N:o 738/93 (), säädetään tiettyjen viljojen suorasta hehtaarituesta siirtymäajaksi; asetuksen (ETY) N:o 1765/92 7 artiklan mukaisesti tämä tuki olisi otettava huomioon laskettaessa pellonpoistovelvoitteeseen perustuvaa korvausta toisaalta kunkin viljan edellä mainittuun tukeen oikeuttavan alan suhteellisen koon ja toisaalta yhteisön pellonpoistokorvausten tason mukaan,
lisäksi lisätuki on rahoitettava saman periaatteen mukaan, jota noudatettiin Portugalin kansallisessa tuessa, ja
vilja-, rasva- ja kuivarehualan yhteinen hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 2293/92 seuraavasti:
1. Lisätään 3 artiklan 1 kohtaan seuraava alakohta:
"Täyttääkseen markkinointivuoden 1993/94 jälkeisten markkinointivuosien pellonpoistovelvoitteensa jäsenvaltiot voivat ottaa huomioon kokonaiset kapeammat kuin 20 metrin lohkot alueilla, joilla tällaiset lohkot ovat perinteisen lohkomisen osa."
2. Korvataan 5 artikla seuraavasti:
"5 artikla
1. Jos ilmoitettu pellonpoistoala on suurempi kuin asetuksen (ETY) N:o 1765/92 7 artiklassa säädetty prosentuaalinen osuus, mainitun artiklan 5 kohdassa säädetty korvaus on rajattava viljelyaloille, jotka vastaavat tätä prosentuaalista osuutta korotettuna 10 prosentilla, tai enintään yhdelle hehtaarille.
Ensimmäinen alakohta ei vaikuta peltokasvien viljelijöille maksettaviin korvauksiin oikeuttavan enimmäisalan tasoon.
2. Jos ilmoitettu pellonpoistoala on pienempi kuin asetuksen (ETY) N:o 1765/92 7 artiklassa säädetty prosentuaalinen osuus, peltokasvien viljelijöille maksettaviin korvauksiin oikeuttava enimmäisviljelyala lasketaan ilmoitetun pellonpoistoalan perusteella ja suhteessa eri peltokasveihin.
3. Edellä 2 kohdassa tarkoitettua määräsuhdesääntöä sovelletaan myös tapauksissa, joihin sovelletaan asetuksen (ETY) N:o 3887/92 9 artiklan 4 kohtaa."
3. Lisätään III osastoon seuraava 5 a artikla:
"5 a artikla
Portugalin osalta asetuksen (ETY) N:o 1765 7 artiklan 5 kohdassa tarkoitettua korvausta korotetaan liitteessä mainituilla määrillä. Nämä määrät rahoitetaan asetuksen (ETY) N:o 3653/90 5 artiklan mukaisesti."
4. Lisätään tämän asetuksen liite.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä toukokuuta 1993.

Labels: 18
6